title: Hazebroek
text: Hazebroek en izelvroeg, Oazebroeke e flandrezeg kornôgel, anv ofisiel: Hazebrouck, a zo ur gumun hag ur gêrig eus Flandrez Frañs (departamant Norzh).
  
  Gerdarzh 
   Diwar an izelvroeg hag ar flandrezeg haas/haes "gad" ha broek "geun".
  
  Istor
  
  kantved 
  Brezelioù: 
  
   adalek Gwengolo 1917 betek Gwengolo 1918 e voe kanoliataet ha bombezet Hazebroek gant an Alamaned, seizh den nann-soudard a varvas en Hazebroek pa voe bombezet ar gêr d'an 13 a viz Kerzu 1917 ;
   roet e voe ar Groaz Brezel 1914-1918 d'ar gumun e 1919;
   619 anv a weler ouzh Monumant ar re varv er vered, 459 den a varvas abalamour d'ar Brezel-bed kentañ, 219 en Eil Brezel-bed, pevar e Brezel Indez-Sina ha pevar e Brezel Aljeria;
   d'ar 27 a viz Mae 1940 ec'h erruas al lu alaman en Hazebroek;
   bombezet e voe ar gêr meur a wezh gant ar Re Gevredet abalamour d'he forzh-houarn e-pad an Eil Brezel-bed, ur yoc'h tud, ha kalz implijidi an hent-houarn en o mesk, a voe lazhet gant ur vombezadeg d'ar 4 a viz Gwengolo 1943;
   d'an 30 a viz Eost 1944 e voe fuzuilhet Émile Verlyck, e bevar mab ha daou baotr yaouank all gant an Alamaned;
   dieubet e voe Hazebroek gant ar 1añ Rannlu Poloniat d'ar 5 a viz Gwengolo 1944.
  
  Monumantoù ha traoù heverk 
  
   Tiez e kreiz-kêr.
  
   Iliz katolik Saint-Éloi.
   Iliz katolik Santez Anna.
   Kouent an Aogustined.
  
   Ramzed.
  
  Beredoù-brezel ar C'hommonwealth
  
  Bered ar C'hommonwealth : Cinq Rues British Cemetery 
  
  Ur vered ag ar Brezel bed kentañ eo. Implijet e voe ar vered da gentañ penn gant unanadoù stourm ha gant klañvdioù-brezel eus an 29 Rannlu adalek miz Ebrel 1918 betek miz Eost evit douarañ ar vilourion bet marvet e-pad an argadenn alaman en nevez-hañv 1918. Treset e voe gant Noel Ackroyd Rew.
  
  Bered ar C'hommonwealth : Hazebrouck Communal Cemetery 
  
  Ur vered ag ar Brezel bed kentañ eo. Implijet e voe bered ar gumun gant meur a Casualty Clearing Station (ospitalioù-tachenn) , diazezet en Hazebroek adalek miz Here 1914 betek miz Gwengolo 1917. Dalc'het e voe d'ober gant bered ar gumun betek miz Gouere 1918. Abalamour d'ar fed ma voe kanoliataet ha bombezet Hazebroek adalek Gwengolo 1917 betek Gwengolo 1918 e voe tennet an ospitalioù-tachenn. E mizioù Gwengolo hag Here 1918 avat e voe staliet an No.9 British Red Cross Hospital er gêr. E penn-kentañ e voe douaret ar soudarded e mesk bezioù an dud nann soudard. Goude an arsav-brezel d'an 11 a viz Du 1918 e voent bodet holl e tachenn bezioù ar C'hommonwealth. Enni emañ bez ur soudard kanadian eus ar 1st Canadian Reserve Park (Canadian Army Service Corps) bet lakaet d'ar marv evit muntr e miz Eost 1916.
  
  Bered ar C'hommonwealth : La Kreule Military Cemetery 
  
  Ur vered ag ar Brezel bed kentañ eo. Digoret e voe e miz Ebrel 1918 gant ar 1st and 2nd Australian Casualty Clearing Stations deut eus kêriadenn Outtersteene e Belle abalamour d'an araokadenn alaman, hag ar 17th, deut eus Lijssenthoek e Poperinge. An tri ospital-tachenn-mañ, dindan an anv-stroll "Ana Jana Siding", a voe staliet en norzh da La Kreule. E kreiz miz Ebrel e rankjont kilañ da Blendecques, e-kichen Saint-Omer. Adalak neuze e voe implijet ar vered gant unanadoù stourm ha gant unanadoù kanolierezh. E miz Here 1918 e teuas ar 17th Casualty Clearing Station da Hazebroek en-dro gant an 8th hag ar 64th. Serret e voe ar vered e dibenn miz Here. Enni emañ douaret ur soudard iwerzhonat eus ar 2nd Bn. Leinster Regiment bet lakaet d'ar marv e miz Eost 1918 evit bout dizertet. Treset e voe ar vered gant Sir Herbert Baker.
  
  Douaroniezh
  
  Dezougen
  
  Hentoù-houarn 
  
   En Hazebroek e tispartie al linennoù hent-houarn Lille-Dukark, bet digoret e miz Gwengolo 1848, ha Lille-Calais, bet savet e 1861. Er bloaz-se e voe savet an ti-gar da vat. Hentoù-houarn arall a liamme Hazebroek ouzh Meregem, Poperinge hag Ieper.
  
  Emdroadur ar boblañs 1793-2011
  
  Melestradurezh
  
  Tud dibar 
   Ar marc'h-houarnour Cédric Vasseur a zo bet ganet en Hazebroek d'an 18 a viz Eost 1970.
  
  Liammoù diavaez
  
  Notennoù ha daveoù 
  
  Kumunioù an Norzh (departamant)
  Kumunioù Flandrez
  Kroaz-brezel 1914-1918 (kumunioù Norzh)
  Bezioù-brezel ar C'hommonwealth en Norzh